stanford-oval/wikipedia huggingface dataset:
อิสระพงษ์ ลิละคร

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  อิสระพงษ์ ลิละคร
วันเกิด:  30 มกราคม พ.ศ. 2531 (36 ปี)
สถานที่เกิด:   จังหวัดขอนแก่น ประเทศไทย
ส่วนสูง:  1.72 m (5 ft 7 1⁄2 in)
ตำแหน่ง:  กองหน้า กองกลาง
สโมสรเยาวชน
พ.ศ. 2547–2549:  ขอนแก่นเอฟซี
สโมสรอาชีพ*
| ปี |  ทีม |  ลงเล่น |  (ประตู) |
| พ.ศ. 2550–2552 |  ขอนแก่นเอฟซี |  61 |  (18) |
| พ.ศ. 2553 |  การท่าเรือไทยเอฟซี |  8 |  (1) |
| พ.ศ. 2554 |  ศรีสะเกษเอฟซี |  5 |  (0) |
| พ.ศ. 2557 |  ทหารบก |  34 |  (5) |
| พ.ศ. 2558–2559 |  ขอนแก่นยูไนเต็ด |  26 |  (8) |
| พ.ศ. 2560–2561 |  หนองบัว พิชญ |  8 |  (1) |
| พ.ศ. 2563–2564 |  นครศรีฯ ยูไนเต็ด |  15 |  (7) |
| พ.ศ. 2564 |  มหาสารคาม |  0 |  (0) |
ทีมชาติ‡
| พ.ศ. 2551 |  ไทย |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 3 มกราคม พ.ศ. 2564 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 5 กุมภาพันธ์ พ.ศ. 2551
| อิสระพงษ์ ลิละคร |
| --- | --- |
เกิด: อิสระพงษ์ ลิละคร 30 มกราคม พ.ศ. 2531 (36 ปี)
อิสระพงษ์ ลิละคร ชื่อเล่น ทวน เกิดวันที่ 30 มกราคม พ.ศ. 2531 เป็นทั้งอดีตนักฟุตบอลและอดีตนักมวยไทยชาวไทย
ประวัติ > มวยไทย

อิสระพงษ์ ลิละคร เกิดที่อำเภอกระนวน จังหวัดขอนแก่น เป็นลูกชายของ ประยูร และ ดอกจันทร์ ลิละคร โดยในวัยเด็ก อิสระพงษ์ช่วยพ่อและแม่ทำนา และฝึกมวยไทยกับพ่อและค่ายแถวบ้าน เขาเข้าเรียนในระดับประถมศึกษาที่โรงเรียนบ้านน้ำอ้อม ซึ่งอิสระพงษ์เข้าแข่งขันมวยไทยครั้งแรกเมื่ออายุได้ 10 ขวบ โดยใช้ชื่อ พนมทวนเล็ก วีระยิม โดยเป็นฝ่ายชนะน็อคคู่ชกภายในยกแรก และได้รับค่าตัวจากการชกดังกล่าวที่ 100 บาท จากนั้น เขาได้เข้าแข่งขันทั้งในจังหวัดขอนแก่น รวมถึงจังหวัดใกล้เคียง โดยในช่วงที่ศึกษาระดับชั้นประถมศึกษาปีที่ 4 ถึง 6 เขาแข่งขัน 31 ครั้ง ชนะ 20 ครั้ง แพ้ 8 ครั้ง เสมอ 3 ครั้ง ก่อนที่เขาจะเข้าศึกษาต่อในระดับชั้นมัธยมที่โรงเรียนศรีกระนวนวิทยาคม โดยที่นี่อิสระพงษ์ได้รับค่าตัวไฟท์ละ 1,500 บาท โดยเขาได้เข้าแข่งขันในไฟท์ที่ 32 ที่จังหวัดร้อยเอ็ด ในรุ่น 42 กก. ซึ่งอิสระพงษ์ได้พบกับคู่ชกที่มีร่างกายใหญ่กว่า และมีน้ำหนักมากกว่า 45 กก. ซึ่งเป็นมวยคนละรุ่น ส่งผลให้อิสระพงษ์เป็นฝ่ายแพ้ในสภาพที่บอบช้ำ และเกือบเป็นการแพ้น็อคครั้งแรก
ประวัติ > ฟุตบอล

ภายหลังจากการพ่ายแพ้ต่อคู่ชกมวยไทย อิสระพงษ์ได้ตัดสินใจอำลาวงการมวยไทย แล้วหันไปเล่นฟุตบอลแทน กระทั่งในช่วงมัธยมศึกษาปีที่ 5 เขาก็ติดทีมจังหวัดขอนแก่น ตลอดจน ร่วมแข่งขันในรายการ ฟุตบอลเยาวชนโค้กคัพ รอบคัดเลือกภาคอีสาน พ.ศ. 2548 ซึ่งทีมจังหวัดขอนแก่นเป็นฝ่ายครองแชมป์ในครั้งนั้น โดยอิสระพงษ์ เป็นผู้สามารถทำได้ 13 ประตู และพาทีมเข้าชิงชัยรอบสุดท้ายที่กรุงเทพมหานคร
จากผลงานที่โดดเด่น ทำให้เขาได้รับเลือกเข้าแข่งขันรายการ ฟุตบอลนักเรียนชิงแชมป์เอเชีย รุ่นอายุไม่เกิน 18 ปี ที่ประเทศเวียดนาม ที่ซึ่งทีมไทยได้ตำแหน่งรองแชมป์ หลังจากนั้น เขาได้เข้าศึกษาต่อที่วิทยาลัยบัณฑิตเอเชีย จังหวัดขอนแก่น ซึ่งเขาเข้าแข่งขันในรายการไทยลีกดิวิชั่น 1 ให้แก่สโมสรฟุตบอลจังหวัดขอนแก่น
ทั้งนี้ อิสระพงษ์ ลิละคร เคยเก็บตัวร่วมกับทีมชาติชุดซีเกมส์มาแล้วครั้งหนึ่ง โดยได้เปิดเผยว่าตนต้องการเข้าแข่งขันให้แก่ทีมชาติในซีเกมส์ เพื่อเป็นเกียรติประวัติแก่ตนเอง
เกียรติประวัติ

ทีแอนด์ทีคัพ: พ.ศ. 2551
แหล่งข้อมูลอื่น

Isarapong Lilakorn ที่เฟซบุ๊ก
อิสระพงษ์ ลิละคร ที่เฟซบุ๊ก
เจ้าวิชัย

เจ้าวิชัย เป็นพระราชาของอาณาจักรล้านช้างระหว่างปี 2176 - 2179 ทรงมีอีกพระนามว่า เจ้าศรีวิชัย หรือ เจ้าศรีวิไชย ทรงเป็นพระราชโอรสที่อายุน้อยที่สุดของพระหม่อมแก้ว บางแหล่งกล่าวว่าเป็นพระราชโอรสที่อายุน้อยที่สุดของพระเจ้าวรวงศาธรรมิกราชและเป็นพระอนุชาของพระหม่อมแก้ว,เจ้าต่อนคำและพระเจ้าสุริยวงศาธรรมิกราช ท่านมีพระราชโอรส ทั้งหมด 4 ท่าน โดยเกิดแต่พระอัครมเหสี 2 ท่าน ได้แก่ เจ้าปุ (พระบิดาของเจ้านันทราช) ,เจ้าสร้อย และเกิดแต่พระมเหสีองค์รอง 2 ท่าน ได้แก่ เจ้าแก้วมงคล (มีข้อมูลจากบางแหล่งกล่าวว่าท่านเป็นคนเดียวกับเจ้าปุ) และ เจ้าจันทรสุริยวงษ์ แล้วสิ้นสุดการครองราชย์ให้แก่เจ้าต่อนคำเมื่อสวรรคตในปี 2179
อ่าวโตเกียว

| อ่าวโตเกียว |
| --- | --- |
ภาพอ่าวโตเกียวจากดาวเทียม ESA Sentinel-2
อ่าวโตเกียว
ที่ตั้ง: เกาะฮนชู ประเทศญี่ปุ่น
พิกัด: 35°31′21″N 139°54′36″E﻿ / ﻿35.52250°N 139.91000°E﻿ / 35.52250; 139.91000
ชื่อในภาษาแม่: 東京湾 (Tōkyō-wan)
ต้นแม่น้ำ: แม่น้ำอาระ แม่น้ำเอโดะ แม่น้ำโอบิตสึ แม่น้ำโยโระ
เปิดสู่มหาสมุทร/ทะเล: มหาสมุทรแปซิฟิก
ประเทศในลุ่มน้ำ: ประเทศญี่ปุ่น

พื้นที่พื้นน้ำ: 1,500 km2 (580 sq mi)
ความลึกโดยเฉลี่ย: 40 m (130 ft)
ความลึกสูงสุด: 70 m (230 ft)

เกาะ: เกาะซารุ
อ่าวโตเกียว (ญี่ปุ่น: 東京湾; โรมาจิ: Tōkyō-wan) เป็นอ่าวทางตอนใต้ของภูมิภาคคันโตในประเทศญี่ปุ่น เดิมมีชื่อว่า อ่าวเอโดะ (ญี่ปุ่น: 江戸湾; โรมาจิ: Edo-wan) ตามชื่อเมืองเอโดะเมืองหลวงของประเทศญี่ปุ่น ซึ่งต่อมาเปลี่ยนชื่อเป็นเมืองโตเกียว
บริเวณรอบอ่าวโตเกียวเป็นเขตที่มีจำนวนประชากรมากที่สุดและเป็นเขตอุตสาหกรรมที่ใหญ่ที่สุดของญี่ปุ่น
ลักษณะทางภูมิศาสตร์

อ่าวโตเกียวล้อมรอบด้วยคาบสมุทรโบโซ (จังหวัดชิบะ) ทางทิศตะวันออก และคาบสมุทรมิอูระ (จังหวัดคานางาวะ) ทางทิศตะวันตก อ่าวโตเกียวแบ่งออกเป็นสองส่วนคือ ด้านเหนือและด้านใต้ ซึ่งแบ่งโดยการลากเส้นจากปลายแหลมคันนง (ญี่ปุ่น: 観音崎; โรมาจิ: Kannon-zaki) ในคาบสมุทรมิอูระไปอีกฝั่งถึงปลายแหลมฟุตสึ (ญี่ปุ่น: 富津岬; โรมาจิ: Futtsu-misaki)  ในคาบสมุทรโบโซ บริเวณนี้มีพื้นที่ประมาณ 992 ตารางกิโลเมตร แต่หากรวมพื้นที่อ่าวด้านใต้ตั้งแต่เส้นแบ่งลงมาถึงช่องแคบอูรางะ อ่าวโตเกียวจะมีพื้นที่ทั้งสิ้น 1320 ตารางกิโลเมตร
ลักษณะทางภูมิศาสตร์ > เกาะในอ่าวโตเกียว

เกาะความฝัน (ยูเมโนชิมะ)
เกาะโอไดบะ
เกาะซารู (เป็นเกาะธรรมชาติเพียงเกาะเดียวในอ่าวโตเกียว)
เกาะเฮวะ
เกาะคัตสึชิมะ
เกาะโชวะ
เกาะเคฮิง
เกาะฮักเกจิมะ
เกาะฮิงาชิโองิ
ท่าอากาศยานนานาชาติโตเกียว
ภาพการแบ่งพื้นที่อ่าวโตเกียวส่วนเหนือ (สีชมพู) และส่วนใต้ (สีฟ้า) โดยมีเส้นที่ลากเชื่อมต่อกันระหว่างแหลมคันนอนกับแหลมฟุตสึ (กึ่งกลางภาพ)
อาร์ชดยุกฟรันซ์ คาร์ลแห่งออสเตรีย

อาร์ชดยุกฟรานซ์ คาร์ลแห่งออสเตรีย
อาร์ชดยุกฟรานซ์ คาร์ลแห่งออสเตรีย (en.: Archduke Franz Karl of Austria, de.: Erzherzog Franz Karl von Österreich) (พระนามเต็ม: ฟรานซ์ คาร์ล โจเซฟ, Franz Karl Joseph von Habsburg-Lorraine) ทรงเป็นอาร์ชดยุกแห่งออสเตรีย และเป็นพระบิดาของสมเด็จพระจักรพรรดิถึง 2 พระองค์ ได้แก่สมเด็จพระจักรพรรดิฟรานซ์ โจเซฟที่ 1 แห่งออสเตรีย และสมเด็จพระจักรพรรดิแม็กซีมีเลียนที่ 1 แห่งเม็กซิโก อีกด้วย
พระราชประวัติ

อาร์ชดยุกฟรานซ์ คาร์ล ประสูติเมื่อวันที่ 7 ธันวาคม พ.ศ. 2345 ณ กรุงเวียนนา ประเทศออสเตรีย เป็นพระราชโอรสองค์ที่ 3 และพระราชบุตรองค์ที่ 9 จากทั้งหมด 12 พระองค์ในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ และเจ้าหญิงมาเรีย เทเรซ่าแห่งทู ซิชิลีส์ เมื่อทรงพระเยาว์ พระองค์ทรงมีปัญหาทางด้านพระสุขภาพ และพระวรกายไม่แข็งแรง โดยพระองค์มีพระหทัยผิดปกติ ซึ่งเนื่องจากผลกระทบแทรกซ้อนจากการอภิเษกสมรสในหมู่เครือญาติกัน อย่างกรณีของการอภิเษกสมรสระหว่างพระราชบิดาและพระราชมารดา เป็นต้น
อภิเษกสมรส

เมื่อวันที่ 4 พฤศจิกายน พ.ศ. 2367 พระองค์ทรงอภิเษกสมรสกับเจ้าหญิงโซฟีแห่งบาวาเรีย ซึ่งเป็นพระราชธิดาในสมเด็จพระราชาธิบดีแม็กซีมีเลียนที่ 1 โจเซฟแห่งบาวาเรีย และพระมเหสีองค์ที่ 2 เจ้าหญิงแคโรไลน์แห่งบาเดน โดยหลังจากอภิเษกสมรสแล้ว พระองค์ทรงได้รับตำแหน่งสมาชิกวุฒิสภา โดยเมื่อวันที่ 2 ธันวาคม พ.ศ. 2391 สมเด็จพระจักรพรรดิเฟอร์ดินานด์ พระเชษฐาทรงสละราชสมบัติให้กับพระองค์ แต่พระองค์ทรงปฏิเสธที่จะสืบราชบัลลังก์ โดยพระองค์ทรงมอบราชบัลลังก์อีกต่อให้กับพระโอรสองค์โตของพระองค์ อาร์ชดยุกฟรานซ์ โจเซฟ ในวันเดียวกัน อาร์ชดยุกฟรานซ์ โจเซฟจึงทรงเป็นสมเด็จพระจักรพรรดิแห่งออสเตรียในเวลาต่อมา
อาร์ชดยุกฟรานซ์ คาร์ล และอาร์ชดัชเชสโซฟีมีพระโอรส 4 พระองค์ และพระธิดา 1 พระองค์ ดังนี้...
สมเด็จพระจักรพรรดิฟรานซ์ โจเซฟ คาร์ลแห่งออสเตรีย เสด็จพระราชสมภพเมื่อวันที่ 18 สิงหาคม พ.ศ. 2373 และเสด็จสวรรคตเมื่อวันที่ 21 พฤศจิกายน พ.ศ. 2459 ทรงอภิเษกสมรสกับดัชเชสเอลิซาเบธแห่งบาวาเรีย มีพระราชโอรส 1 พระองค์ และพระราชธิดา 4 พระองค์
อาร์ชดยุกเฟอร์ดินานด์ แม็กซีมีเลียน โจเซฟแห่งออสเตรีย ภายหลังทรงขึ้นครองราชย์เป็นสมเด็จพระจักรพรรดิแห่งเม็กซิโก เมื่อวันที่ 10 เมษายน พ.ศ. 2407 เสด็จพระราชสมภพเมื่อวันที่ 6 กรกฎาคม พ.ศ. 2375 และเสด็จสวรรคตเนื่องจากการปฏิวัติในเม็กซิโกเมื่อวันที่ 19 มิถุนายน พ.ศ. 2410 ทรงอภิเษกสมรสกับเจ้าหญิงชาร์ลอตแห่งเบลเยียม ทรงไม่มีพระราชโอรสหรือพระราชธิดาเลย
อาร์ชดยุกคาร์ล ลุดวิก โจเซฟ มาเรียแห่งออสเตรีย ประสูติเมื่อวันที่ 30 กรกฎาคม พ.ศ. 2376 สิ้นพระชนม์เมื่อวันที่ 19 พฤษภาคม พ.ศ. 2439 ทรงอภิเษกสมรสครั้งแรกกับดัชเชสมาเกอเรต้าแห่งแซ็กโซนี พระราชธิดาในสมเด็จพระราชาธิบดีโจฮันน์ที่ 1 แห่งแซ็กโซนี และเจ้าหญิงอมาลี่ ออกัสเต้แห่งบาวาเรีย ทั้งสองพระองค์ทรงไม่มีพระโอรสหรือพระธิดาเลย ต่อมาทรงอภิเษกสมรสครั้งที่ 2 กับเจ้าหญิงมาเรีย แอนนันซิเอต้าแห่งทู ซิชิลีส์ พระราชธิดาในสมเด็จพระราชาธิบดีเฟอร์ดินานด์ที่ 2 แห่งทู ซิชิลีส์ และอาร์ชดัชเชสมาเรีย เทเรซ่าแห่งออสเตรีย มีพระโอรส 3 พระองค์ และพระธิดา 1 พระองค์ และทรงอภิเษกสมรสเป็นครั้งที่ 3 กับเจ้าหญิงมาเรีย เทเรซ่าแห่งโปรตุเกส พระราชธิดาในสมเด็จพระราชาธิบดีมิเกลที่ 1 แห่งโปรตุเกส และเจ้าหญิงอาเดลเลดแห่งโลเวนสไตน์-เวอร์เธ็ม-โรเซนเบิร์ก มีพระธิดา 2 พระองค์
อาร์ชดัชเชสมาเรีย แอนนา แคโรลิน่า ปิอาแห่งออสเตรีย ประสูติเมื่อวันที่ 27 ตุลาคม พ.ศ. 2378 และสิ้นพระชนม์กะทันหันเมื่อวันที่ 5 กุมภาพันธ์ พ.ศ. 2383
อาร์ชดยุกลุดวิก วิคเตอร์ โจเซฟ แอนตันแห่งออสเตรีย ประสูติเมื่อวันที่ 15 พฤษภาคม พ.ศ. 2385 สิ้นพระชนม์เมื่อวันที่ 18 มกราคม พ.ศ. 2462 ทรงไม่อภิเษกสมรส
สิ้นพระชนม์

อาร์ชดยุกฟรานซ์ คาร์ล สิ้นพระชนม์เมื่อวันที่8 ธันวาคม พ.ศ. 2421 ซึ่งสิ้นพระชนม์หลังจากอาร์ชดัชเชสโซฟีสิ้นพระชนม์ 6 เดือน พระศพถูกฝังไว้ที่วิหารฮาพส์บวร์ค โดยฝังเคียงข้างพระชายา
ราชตระกูล

| 0 | 1 | 2 | 3 |
| --- | --- | --- | --- |

| อาร์ชดยุกฟรานซ์ คาร์ลแห่งออสเตรีย | พระชนก: สมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ (สมเด็จพระจักรพรรดิฟรานซ์ที่ 1 แห่งออสเตรีย) | พระอัยกาฝ่ายพระชนก: สมเด็จพระจักรพรรดิลีโอโพลด์ที่ 2 แห่งโรมันอันศักดิ์สิทธิ์ | พระปัยกาฝ่ายพระชนก: สมเด็จพระจักรพรรดิฟรานซ์ที่ 1 แห่งโรมันอันศักดิ์สิทธิ์ |
| อาร์ชดยุกฟรานซ์ คาร์ลแห่งออสเตรีย | พระชนก: สมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ (สมเด็จพระจักรพรรดิฟรานซ์ที่ 1 แห่งออสเตรีย) | พระอัยกาฝ่ายพระชนก: สมเด็จพระจักรพรรดิลีโอโพลด์ที่ 2 แห่งโรมันอันศักดิ์สิทธิ์ | พระปัยยิกาฝ่ายพระชนก: จักรพรรดินีมาเรีย เทเรซา |
| อาร์ชดยุกฟรานซ์ คาร์ลแห่งออสเตรีย | พระชนก: สมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ (สมเด็จพระจักรพรรดิฟรานซ์ที่ 1 แห่งออสเตรีย) | พระอัยยิกาฝ่ายพระชนก: เจ้าหญิงมาเรีย หลุยซ่าแห่งสเปน | พระปัยกาฝ่ายพระชนก: สมเด็จพระราชาธิบดีคาร์ลอสที่ 3 แห่งสเปน |
| อาร์ชดยุกฟรานซ์ คาร์ลแห่งออสเตรีย | พระชนก: สมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ (สมเด็จพระจักรพรรดิฟรานซ์ที่ 1 แห่งออสเตรีย) | พระอัยยิกาฝ่ายพระชนก: เจ้าหญิงมาเรีย หลุยซ่าแห่งสเปน | พระปัยยิกาฝ่ายพระชนก: เจ้าหญิงมาเรีย อมาเลียแห่งแซ็กโซนี |
| อาร์ชดยุกฟรานซ์ คาร์ลแห่งออสเตรีย | พระชนนี: เจ้าหญิงมาเรีย เทเรซ่าแห่งทู ซิชิลีส์ | พระอัยกาฝ่ายพระชนนี: สมเด็จพระราชาธิบดีเฟอร์ดินานด์ที่ 1 แห่งทู ซิชิลีส์ | พระปัยกาฝ่ายพระชนนี: สมเด็จพระราชาธิบดีคาร์ลอสที่ 3 แห่งสเปน |
| อาร์ชดยุกฟรานซ์ คาร์ลแห่งออสเตรีย | พระชนนี: เจ้าหญิงมาเรีย เทเรซ่าแห่งทู ซิชิลีส์ | พระอัยกาฝ่ายพระชนนี: สมเด็จพระราชาธิบดีเฟอร์ดินานด์ที่ 1 แห่งทู ซิชิลีส์ | พระปัยยิกาฝ่ายพระชนนี: เจ้าหญิงมาเรีย อมาเลียแห่งแซ็กโซนี |
| อาร์ชดยุกฟรานซ์ คาร์ลแห่งออสเตรีย | พระชนนี: เจ้าหญิงมาเรีย เทเรซ่าแห่งทู ซิชิลีส์ | พระอัยยิกาฝ่ายพระชนนี: อาร์ชดัชเชสมารี แคโรไลน์แห่งออสเตรีย | พระปัยกาฝ่ายพระชนนี: สมเด็จพระจักรพรรดิฟรานซ์ที่ 1 แห่งโรมันอันศักดิ์สิทธิ์ |
| อาร์ชดยุกฟรานซ์ คาร์ลแห่งออสเตรีย | พระชนนี: เจ้าหญิงมาเรีย เทเรซ่าแห่งทู ซิชิลีส์ | พระอัยยิกาฝ่ายพระชนนี: อาร์ชดัชเชสมารี แคโรไลน์แห่งออสเตรีย | พระปัยยิกาฝ่ายพระชนนี: จักรพรรดินีมาเรีย เทเรซา |
แหล่งข้อมูลอื่น

An Online Gotha: Austria เก็บถาวร 2008-03-07 ที่ เวย์แบ็กแมชชีน Genealogy of the Imperial House of Austria-Hungary
อัลลอฮ์ในฐานะเทพแห่งดวงจันทร์

หออะษานของมัสยิดกุลชะรีฟที่เครมลินแห่งคาซัน ประเทศรัสเซีย
อัลลอฮ์ในฐานะเทพแห่งดวงจันทร์ สื่อถึงสมมติฐานประวัติศาสตร์เทียมที่ปัจจุบันถูกหักล้างไว้ว่า 'อัลลอฮ์' (พระนามของพระเป็นเจ้าในศาสนาอิสลาม) มีต้นกำเนิดในฐานะเทพแห่งดวงจันทร์ โดยปรากฏครั้งแรกใน ค.ศ. 1901 เมื่อ Hugo Winckler ระบุพระนามอัลลอฮ์เข้ากับเทพอาหรับก่อนการมาของอิสลามที่รู้จักกันในชื่อฮุบัล ซึ่งเขาเรียกเป็นเทพแห่งดวงจันทร์
ผู้แก้ต่างคริสเตียนได้เผยแพร่แนวคิดทั่วไปนี้อย่างกว้างขวางในสหรัฐเมื่อคริสต์ทศวรรษ 1990 โดยครั้งแรกผ่านการตีพิมพ์จุลสาร The Moon-god Allah: In Archeology of the Middle East (1994) ของรอเบิร์ต โมรีย์ ตามมาด้วยหนังสือของเขาที่มีชื่อว่า The Islamic Invasion: Confronting the World's Fastest-Growing Religion (2001) โมรีย์โต้แย้งว่า "อัลลอฮ์" เป็นพระนามของเทพีแห่งดวงจันทร์ในเทพปกรณัมอาหรับก่อนอิสลาม การใช้ปฏิทินจันทรคติของอิสลามและการแพร่หลายของภาพพระจันทร์เสี้ยวในศาสนาอิสลามก็ถูกนำมาใช้สนับสนุนแนวคิดนี้เช่นกัน
นักวิชาการสมัยใหม่ปฏิเสธการทำซ้ำของทฤษฎีทั้งสองว่าไม่มีหลักฐานแน่ชัด การเผยแพร่ทฤษฎีอย่างต่อเนื่องถือเป็นการดูหมิ่นทั้งมุสลิมกับชาวอาหรับคริสเตียนที่เรียกพระผู้เป็นเจ้าว่า 'อัลลอฮ์'
มุมมองวิชาการ

ก่่อนการมาของศาสนาอิสลาม กะอ์บะฮ์เคยมีรูปปั้นที่เป็นตัวแทนของเทพฮุบัล Julius Wellhausen พิจารณาว่าฮุบัลคือพระนามเก่าของอัลลอฮ์ โดยอิงบนพื้นฐานที่ว่ากะอ์บะฮ์ยังเป็นบ้านของอัลลอฮ์ ในทางกลับกัน Hugo Winckler นักวิชาการในคริสต์ศตวรรษที่ 20 อ้างว่าฮุบัลคือเทพแห่งดวงจันทร์ แม้ว่าคนอื่นจะเสนอเป็นอย่างอื่นก็ตาม เดวิด ลีมิงกล่าวถึงพระองค์เป็นเทพนักรบและฝน และ Mircea Eliade ก็กล่าวในแบบเดียวกัน
นักวิชาการสมัยใหม่ปฏิเสธมุมมองนี้ โดยส่วนหนึ่งเป็นเพราะการคาดเดา แต่ก็เป็นเพราะต้นกำเนิดของฮุบัลจากแนบาทีอา เทพต่างชาตินี้นำเข้าไปยังศาลเจ้าอาระเบียตอนใต้ ซึ่งหนึ่งในนั้นอาจเชื่อมโยงกับอัลลอฮ์อยู่แล้ว Patricia Crone โต้แย้งว่า "ถ้าฮุบัลกับอัลลอฮ์เป็นเทพเจ้าองค์เดรยวกัน ฮุบัลควรจะอยู่รอดในฐานะฉายาของอัลลอฮ์ ซึ่งกลับไม่เป็นเช่นนั้น และยิ่งกว่านั้น ไม่มีประเพณีที่ผู้คนขอให้ละทิ้งสิ่งหนึ่งเพื่อนับถืออีกสิ่งหนึ่ง" โจเซฟ ลัมบาร์ด ศาสตราจารย์อิสลามคลาสสิก ได้กล่าวว่าแนวคิดนี้ "ไม่เพียงแค่ดูหมิ่นมุสลิมเท่านั้น แต่ยังดูหมิ่นชาวอาหรับคริสเตียนที่ใช้พระนาม 'อัลลอฮ์' สำหรับพระผู้เป็นเจ้าด้วย"
คำวิจารณ์จากชาวคริสต์

หนังสือ The Moon-god Allah in the Archeology of the Middle East ของรอเบิร์ต โมรีย์อ้างว่าอัลอุซซามีต้นกำเนิดที่เกี่ยวข้องกับฮุบัล ซึ่งเขาอ้างว่าเป็นเทพแห่งดวงจันทร์ โดยมีการเน้นย้ำคำสอนนี้ใน "Allah Had No Son" และ "The Little Bride" ของชิก แทร็ก จากนั้นใน ค.ศ. 1996 เจเนต พาร์แชลกล่าวในสมาคมวิทยุกระจายเสียงว่ามุสลิมบูชาเทพแห่งดวงจันทร์ แพต รอเบิร์ตสันกล่าวไว้ใน ค.ศ. 2003 ว่า "ความพยายามที่ว่าใครมีอำนาจสูงสุดระหว่างฮุบัล เทพดวงจันทร์แห่งมักกะฮ์ที่รู้จักในนามอัลลอฮ์ หรือพระเยโฮวาห์ในพระคัมภีร์ของยิว-คริสต์"
อย่างไรก็ตาม การวิจัยล่าสุดจากแหล่งต่าง ๆ ได้พิสูจน์แล้วว่า "หลักฐาน" ที่โมรีย์ใช้นั้นเป็นรูปปั้นจากสถานที่ขุดค้นใน Hazor ซึ่งไม่มีความเกี่ยวข้องใด ๆ กับ "อัลลอฮ์" เลย ตามความเป็นจริง ริก บราวน์ นักวิชาการคัมภีร์ไบเบิลปฏิเสธแนวคิดนี้อย่างเปิดเผย โดยกล่าวว่า:
ใครที่อ้างว่าอัลลอฮ์คือเทพเจ้าของพวกนอกรีต ซึ่งส่วนใหญ่เป็นเทพแห่งดวงจันทร์ มักจะอ้างถึงสัญลักษณ์ของดวงจันทร์เสี้ยวบนมัสยิดหลายหลังและมักจะใช้เป็นสัญลักษณ์ของศาสนาอิสลาม ซึ่งความจริงแล้วก่อนที่ศาสนาอิสลามจะบังเกิดนั้น มี "เทพเจ้า" และเทวรูปอยู่หลายองค์ที่ถูกบูชาในตะวันออกกลาง แต่ชื่อของเทพแห่งดวงจันทร์นั้นคือซีน ไม่ใช่อัลลอฮ์, และพระองค์ยังไม่เป็นที่รู้จักอีกในอาระเบีย พระเจ้าที่สำคัญที่สุดในอาระเบียนั้นคือเทพเจ้าที่มีนามว่าฮุบัล และไม่มีหลักฐานเลยว่าพระองค์คือเทพแห่งดวงจันทร์ บางครั้งได้มีการอ้างว่ามีเทวสถานที่บูชาดวงจันทร์ที่ฮาโซร์ ปาเลสไตน์ โดยถือตรงที่มีสร้อยรูปดวงจันทร์เสี้ยวนั้น ยังไม่มีข้อมูลที่ชัดเจน อย่างไรก็ตาม สร้อยนั้นคือสัญลักษณ์ของเทพแห่งดวงจันทร์ และบริเวณนี้ไม่ใช่บริเวณของชาวอาหรับ แต่เป็นบริเวณของชาวคะนาอัน ซึ่งโจชัวทำลายมันเมื่อ 1250 ปีก่อนคริสตกาล ... ถ้าชาวอาหรับสมัยก่อนบูชาเทวรูปกว่าร้อยองค์ จึงไม่ต้องสงสัยเลยว่าซีนจะรวมในนั้นด้วย ... แต่ไม่มีหลักฐานที่ชัดเจนว่าการบูชาดวงจันทร์ หรือการใช้รูปดวงจันทร์เป็นตัวแทนเทพแห่งดวงจันทร์ของชาวอาหรับ และอัลลอฮ์ก็ไม่ใช่ชื่อของเทพแห่งดวงจันทร์
ใน ค.ศ. 2009 Gregory Starrett นักมานุษยวิทยา เขียนไว้ว่า "ผลสำรวจล่าสุดจาก Council for American Islamic Relations rรายงานว่า มีชาวอเมริกามากถึงร้อยละ 10 ที่เชื่อว่ามุสลิมเป็นพวกนอกรีตที่บูชเทพหรือเทพีแห่งดวงจันทร์ ซึ่งเป็นความเชื่อที่เผยแพร่อย่างกระตือรือร้นโดยนักกิจกรรมคริสเตียนบางคน" Ibrahim Hooper จาก Council on American-Islamic Relations (CAIR) เรียกทฤษฎีเทพ-ดวงจันทร์ของอัลลอฮ์เป็น "จินตนาการ" ของผู้ประกาศข่าวดีที่ "ชุกชุมอยู่ในหนังสือการ์ตูนของพวกเขา"
มุมมองของมุสลิม

ใน Book of Idols ของฮิชาม อิบน์ อัลกัลบี นักประวัติศาสตร์ชาวอาหรับในคริสต์ศตวรรษที่ 8 ระบุว่า เทวรูปฮุบัลมีรูปร่างเป็นมนุษย์ที่มีมือทอง (แทนที่มือเดิมที่หักออกจากรูปปั้น) เทวรูปนี้มีลูกธนูที่ใช้ในการทำนาย 7 อัน
ไม่ว่าฮุบัลจะเกี่ยวข้องกับดวงจันทร์หรือไม่ก็ตาม ทั้งมุฮัมมัดและศัตรูของท่านต่างก็ระบุอย่างชัดเจนว่าฮุบัลกับอัลลอฮ์เป็นเทพเจ้าที่แตกต่างกัน ทั้งสองฝ่ายสู้รบกันในยุทธการที่บะดัร อิบน์ ฮิชามระบุว่า อะบูซุฟยาน อิบน์ ฮัรบ์ ผู้นำกองทัพต่อต้านอิสลามที่พ่ายแพ้ เรียกฮุบัลให้นำมาซึ่งชัยชนะในสงครามถัดไป
อัลกุรอานเองห้ามสักการะดวงจันทร์ ตามที่โองการที่ 37 ของซูเราะฮ์ ฟุศศิลัต ระบุไว้ว่า:
"...และดวงอาทิตย์ และดวงจันทร์ พวกเจ้าอย่าได้สุญูด แต่จงสุญุดแด่อัลลอฮฺพระผู้ทรงสร้างพวกมัน..."
ศาสนาอิสลามสอนว่าอัลลอฮ์คือพระนามของพระผู้เป็นเจ้า (ตามที่กล่าวซ้ำในอัลกุรอาน) และเป้นพระเจ้าองค์เดียวกันกับศาสนาอับราฮัมอื่น ๆ เช่น ศาสนาคริสต์และศาสนายูดาห์ (29:46).
ดูเพิ่ม

ศาสนาเซมิติกโบราณ
เทพปกรณัมอาหรับ
แหล่งข้อมูลอื่น

Islamic Awareness, Reply To Robert Morey's Moon-God Allah Myth: A Look At The Archaeological Evidence Retrieved 21 October 2012
Bismika Allahuma, Do Muslims Worship Allah The Moon God? Retrieved 8 July 2017
หนาน เชิ่ง

| หนาน เชิ่ง Nan Sheng |
| --- | --- |
ชื่อจีน: 南笙 (จีนตัวเต็ม)
ชื่อจีน: 南笙 (จีนตัวย่อ)
ชื่อเกิด: Nan Sheng
เกิด:  (2001-10-23) ตุลาคม 23, 2001 (22 ปี) ยีบิน, มณฑลเสฉวน, ประเทศจีน
ชื่ออื่น ๆ: Royi
อาชีพ: นักแสดง, นางแบบ
ปีทำงาน: 2014–ปัจจุบัน
หนาน เชิ่ง (จีน: 南笙 อักษรโรมัน: Nan Sheng) เป็นนักแสดงสาวชาวจีน มีผลงานเด่นคือ ฉู่เฉียว จอมใจจารชน
ผลงานด้านการแสดง > ภาพยนตร์

| ปี | ชื่อภาพยนตร์ภาษาอังกฤษ | ชื่อภาพยนตร์ภาษาจีน | รับบท | หมายเหตุ |
| --- | --- | --- | --- | --- |
| 2015 |  | 向北方 | Xiaoai |  |
| 2016 | Girl's Generation | 扮熟少女 | Zhang Lei |  |
| 2016 | Realm of the Immortals | 仙俠學院 | Lucy | ภาพยนตร์อินเตอร์เน็ต |
| 2016 | Search for Godess the Fairy Beauty | 尋找女神•嬌阿依 | Gillian |  |
| 2017 | Intrude The Widow Village at Midnight | 夜闖寡婦村 | Xie Ying | ภาพยนตร์อินเตอร์เน็ต |
| 2017 | Da Ming Jin Yi Wei 2 | 大明錦衣衛2 | Zhou Mengdie | ภาพยนตร์อินเตอร์เน็ต |
| 2018 |  | 大梦西游4伏妖记 | Chun Sanniang | ภาพยนตร์อินเตอร์เน็ต |
| 2018 |  | 白夜侠 |  | ภาพยนตร์อินเตอร์เน็ต |
ผลงานด้านการแสดง > ละครโทรทัศน์

| ปี | ชื่อละครโทรทัศน์ภาษาอังกฤษ | ชื่อละครโทรทัศน์ภาษาจีน | รับบท | หมายเหตุ |
| --- | --- | --- | --- | --- |
| 2014 | City Of Fantasy | 奇妙世纪 | Zi Luo | ออกอากาศทางอินเตอร์เน็ต |
| 2014 |  | 甜蜜生活 | Xiao Nan | ออกอากาศทางอินเตอร์เน็ต, รับเชิญ |
| 2014 |  | 頭號緋聞 | Zhang Xiaomao | ออกอากาศทางอินเตอร์เน็ต |
| 2016 | Demon Girl Season 1 | 半妖傾城第一季 | Xiao Ping | ออกอากาศทางอินเตอร์เน็ต |
| 2016 | Demon Girl Season 2 | 半妖傾城第二季 | Xiao Ping | ออกอากาศทางอินเตอร์เน็ต |
| 2017 | Princess Agents | 楚喬傳 | Lan Shuyi |  |
| 2017 | Legend of Heavenly Tear Phoenix Warriors | 天淚傳奇之鳳凰無雙 |  |  |
| 2018 | The Chronicles of Town Called Jian | 茧镇奇缘 | Baizifeng | เริ่มถ่ายทำตั้งแต่ปี 2014 |
แหล่งข้อมูลอื่น

หนาน เชิ่ง ที่อินเทอร์เน็ตมูวีเดตาเบส
南笙 官方微博
สโมสรฟุตบอลเมดสโตนยูไนเต็ด

สโมสรฟุตบอลเมดสโตน ยูไนเต็ด เป็นสโมสรฟุตบอลในประเทศอังกฤษ  ตั้งอยู่ที่เมืองเมดสโตน มณฑลเคนต์ ปัจจุบันแข่งขันในระดับเนชันนัลลีก ซึ่งเป็นลีกลำดับที่ 5 ของระบบฟุตบอลลีกอังกฤษ
สโมสรฟุตบอลเมดสโตน ยูไนเต็ดในปัจจุบัน เป็นสโมสรใหม่ที่มาแทนที่สโมสรฟุตบอลเมดสโตน ยูไนเต็ดเดิม ที่เป็นสมาชิกของอิงกลิชฟุตบอลลีกจนถึงปี ค.ศ. 1992 และได้ยุบสโมสรไปเนื่องจากภาวะล้มละลาย โดยสโมสรใหม่เกิดจากทีมฟุตบอลระดับเยาวชนชื่อว่า เมดสโตน อินวิกตา ที่ได้เริ่มปรับเปลี่ยนมาแข่งขันในรายการฟุตบอลสำหรับผู้ใหญ่ในปี ค.ศ.  1992 โดยเริ่มส่งทีมเข้าร่วมการแข่งขันเป็นครั้งแรกใน "เคนต์เคาน์ตี ลีก ดิวิชัน 4" ฤดูกาล 1993–1994 ซึ่งเป็นการแข่งขันฟุตบอลลีกระดับสมัครเล่นของสโมสรที่ตั้งอยู่ภายในเขตเทศมณฑลเคนต์ ต่อมาได้เปลี่ยนชื่อสโมสรเป็น เมดสโตน ยูไนเต็ด ในปี ค.ศ. 1995 และได้เลื่อนชั้นสูงขึ้นเป็นลำดับจนกระทั่งสามารถคว้าแชมป์ "เคนต์ลีก พรีเมียร์ ดิวิชัน" ได้ในฤดูกาล 2005–2006 และได้เลื่อนชั้นขึ้นไปแข่งในอีสธ์เมียน ลีก
ฤดูกาล 2014–2015 สโมสรสามารถคว้าแชมป์ อีสธ์เมียน ลีก พรีเมียร์ดิวิชัน ได้สำเร็จและได้เลื่อนชั้นไปแข่งในเนชันนัลลีกเซาท์ โดยฤดูกาลแรกของสโมสรในเนชันนัลลีกเซาท์ สโมสรสามารถคว้าอันดับ 3 ของลีกได้ในฤดูกาลแรกที่เลื่อนชั้นขึ้นมา และได้สิทธิเข้าแข่งในรอบเพลย์ออฟเพื่อเลื่อนชั้นขึ้นไปแข่งในเนชันนัลลีก
โดยในการแข่งขันรอบเพลย์ออฟ สโมสรเข้าถึงรอบชิงชนะเลิศไปพบกับสโมสรฟุตบอลเอ็บส์ฟลีตยูไนเต็ด และสามารถเอาชนะการดวลจุดโทษไปได้หลังจากเสมอกันในช่วงเวลาปกติ 2–2 ทำให้ได้เลื่อนชั้นไปแข่งในเนชันนัลลีก
ปัจจุบันสโมสรใช้สนามกัลลาเกอร์ สเตเดียม (หรือชื่อเดิมคือสนาม เจมส์ วอทแมน เวย์) เป็นสนามเหย้ามาตั้งแต่ปี ค.ศ. 2012
สถิติต่าง ๆ > สถิติสโมสร > ผลงานดีที่สุดในลีกและฟุตบอลถ้วย

อันดับที่ดีที่สุดในลีก: เนชันนัลลีก - อันดับ 14 (ฤดูกาล 2016–17)
เอฟเอคัพ: เข้าถึงรอบ 5 (ฤดูกาล 2023-24)
เคนต์ ซีเนียร์คัพ: แชมป์ (ฤดูกาล 2017–18)
อิสธ์เมียน ลีกคัพ: แชมป์ (ฤดูกาล 2013–14)
เคนต์ลีก พรีเมียร์ดิวิชันคัพ: แชมป์ (ฤดูกาล 2001–02, 2005–06)
สถิติต่าง ๆ > สถิติสโมสร > ผลชนะมากที่สุด

เมื่อรวมทุกรายการ: 12–1 vs เอลส์ฟอร์ด - (เคนต์ เคาน์ตีลีก ดิวิชัน 4, 26 มีนาคม 1994)
เนชันนัลลีกเซาท์: 2–0 vs ซัตตัน ยูไนเต็ด, (8 สิงหาคม 2015)
อิสธ์เมียนลีก พรีเมียร์ดิวิชัน: 7–2 vs แฮมพ์ตัน แอนด์ ริชมอนด์ โบโร, (25 มกราคม 2014)
อิสธ์เมียนลีก ดิวิชัน 1 เซาท์: 6–0 vs โครินเธียน-แคชวลส์, (17 กุมภาพันธ์ 2007)
เคนต์ลีก พรีเมียร์ดิวิชัน: 9–0 vs สปอร์ติง เบงกอล ยูไนเต็ด, (8 เมษายน 2006)
เคนต์ เคาน์ตีลีก: 12–1 vs เอลส์ฟอร์ด, (ดิวิชัน 4, 26 มีนาคม 1994)
เอฟเอคัพ: 10–0 vs ลิตเติลแฮมพ์ตัน ทาวน์, (รอบคัดเลือก รอบแรก, 13 กันยายน 2014)
เอฟเอ โทรฟี: 5–3 vs อบิงดอน ยูไนเต็ด, (รอบคัดเลือก รอบ 4 (นัดรีเพลย์), 7 พฤศจิกายน 2007)
เคนต์ ซีเนียร์คัพ: 3–0 vs ซิตติงบอร์น, (รอบแรก, 26 ธันวาคม 2006)
อิสธ์เมียน ลีกคัพ: 6–0
สถิติต่าง ๆ > สถิติผู้เล่น > ลงสนามมากที่สุด

ทอม มิลส์ - 341 นัด
สถิติต่าง ๆ > การซื้อขายผู้เล่น

ซื้อตัวผู้เล่นแพงที่สุด: 6,000 ปอนด์ - สจ๊วต คิง จาก โฟล์กสโตน อินวิกตา
ขายตัวผู้เล่นแพงที่สุด: 19,000 ปอนด์ - คริส สมอลลิง ไปฟูลัม
หนังใหญ่

หนังใหญ่
หนังใหญ่ คือมหรสพที่แพร่หลายของคนไทยอีกอย่างหนึ่ง ตัวหนังจะใช้แผ่นหนังวัวฉลุเป็นรูปตัวละครในเรื่องรามเกียรติ์ และมีไม้ผูกทาบตัวหนังไว้ทั้งสองข้าง เพื่อให้ตัวหนังตั้งตรงไม่งอ และทำให้มีคันยื่นลงมาใต้ตัวหนังเป็นสองข้างสำหรับจับถือและยกได้ถนัด สถานที่เล่นจะปลูกโรงผ้าใช้ผ้าขาวคาดเป็นจอ ส่วนด้านหลังจอจะจุดไต้และก่อไฟไว้ เพื่อให้แสงทำให้เห็นเงาตัวหนังซึ่งมีลวดลายวิจิตรมาติดอยู่ที่จอผ้าขาว และการเชิดนั้นคนเชิดต้องเต้นไปตามจังหวะดนตรีและบทพากย์บทเจรจาด้วย การแสดงโขนก็ประกอบไปด้วยการพากย์ เจรจา ขับร้อง และการเต้นทำท่าตามบทพากย์ จึงกล่าวได้ว่าโขนนำเอาการพากย์ เจรจา และท่าทางการเต้นการแสดงมาจากหนังใหญ่
ปัจจุบันเหลือคณะหนังใหญ่อยู่ทั้งหมด 3 คณะได้แก่
หนังใหญ่วัดขนอน จังหวัดราชบุรี
หนังใหญ่วัดบ้านดอน จังหวัดระยอง
หนังใหญ่วัดสว่างอารมณ์ จังหวัดสิงห์บุรี
ประเภทของตัวหนังใหญ่

ตัวหนังใหญ่สามารถแบ่งได้เป็น 2 ประเภทใหญ่ ๆ ได้แก่
ประเภทของตัวหนังใหญ่ > หนังเรื่อง

หนังเรื่องคือหนังขนาดใหญ่ที่มีภาพอื่น ๆ เป็นองค์ประกอบ หรือ มีตัวละครมากกว่าหนึ่งตัว ได้แก่
หนังเมือง มีตัวละครตัวเดียว หรือหลายตัว ประกอบด้วยภาพสถานที่เช่น พลับพลา หรือ ราชวัง
หนังจับ หรือ หนังรบเป็นภาพตัวละคร 2 หรือ 3 ตัว ทำการรบกัน หรือ จับกัน เช่นพระรามรบกับทศกัณฐ์เป็นต้น
ประเภทของตัวหนังใหญ่ > หนังเบ็ดเตล็ด

หนังเบ็ดเตล็ดคือหนังที่จัดท่าทางพิเศษ เช่น หนังรถ ตัวละครนั่งบนราชรถ
หฺวัง ไท่จี๋

สำหรับความหมายอื่น ดูที่ จักรพรรดิไท่จง
ฉงเต๋อ (จีน: 崇德帝; พินอิน: Chóngdé Dì; 28 พฤศจิกายน 1592 – 21 กันยายน 1643) หรือชื่อตัวว่า หวง ไท่จี๋  (皇太極) หรือ หง ไท่จี๋ (洪太極) เป็นพระเจ้าแผ่นดินจีนในราชวงศ์ชิง ซึ่งรวมแผ่นดินจีนที่นู่เอ๋อร์ฮาชื่อ (努爾哈赤) บิดา ก่อตั้งขึ้นแต่ตายเสียก่อนการจะสำเร็จ หวง ไท่จี๋ ยังได้เปลี่ยนนามชนชาตินฺหวี่เจิน (女眞; Jurchen) เป็นหมั่นจู๋ (滿族; Manchu) คือ แมนจู และเปลี่ยนนามราชวงศ์จินตอนปลายที่บิดาตั้งไว้เป็นราชวงศ์ชิง ราชวงศ์นี้ดำรงอยู่ต่อมาถึงปี 1912
เนื่องจากนู่เอ๋อร์ฮาชื่อยังไม่ทันได้ตั้งตัวเป็นเจ้าขณะมีชีวิตอยู่ หวง ไท่จี๋ จึงเฉลิมยศพระมหากษัตริย์ให้บิดาในภายหลัง ฉะนั้น จึงถือกันว่า นู่เอ๋อร์ฮาชื่อเป็นปฐมกษัตริย์ราชวงศ์ชิง และหวงไท่จี๋ เป็นทุติยกษัตริย์
พระราชประวัติ

หวง ไท่จี๋ ประสูติปี 1592 เป็นพระราชโอรสลำดับที่ 8 ในพระเจ้าหนูเอ่อร์ฮาชื่อกับจักรพรรดินีเซี่ยวฉือเกา ในช่วงที่ยังเป็นองค์ชายพระองค์ได้คุมทัพธงขาวทั้งสองและมีผลงานโดดเด่นด้านการสงคราม ปี 1626 จักรพรรดินู่เอ๋อร์ฮาซื่อสิ้นพระชนม์ หวง ไท่จี๋ ได้รับคัดเลือกให้สืบทอดตำแหน่งโดยมีองค์ชายไต้ซ่าน,องค์ชายเมิ่งกู่เอ่อไท่และองค์ชายอามินร่วมกันบริหารราชกิจ ต่อมาองค์ชายเมิ่งกู่เอ่อไท่และองค์ชายอามินกระทำความผิดจึงถูกปลดจากตำแหน่งผู้บริหารร่วมกับพระองค์ จนกระทั่งปี ค.ศ.1629 องค์ชายไต้ซ่านทรงสละตำแหน่งผู้บริหารร่วม พระองค์จึงรวบอำนาจบริหารไว้แต่เพียงผู้เดียว ตลอดรัชสมัยของพระองค์ทรงสืบทอดปณิธานของนู่เอ๋อร์ฮาซื่อที่จะยึดจีนให้ได้ ทรงได้ปรับปรุงทั้งการเมืองและการทหาร ทำสงครามกับราชวงศ์หมิงโดยตลอด ในปี 1643 หวง ไท่จี๋ เสด็จสวรรคตอย่างกะทันหัน